**KÚPNA ZMLUVA**

uzavretá v súlade s § 409 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“), so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) ako výsledok zrealizovaného verejného obstarávania zverejneného v Úradnom vestníku EÚ zo dňa \_\_\_\_\_\_\_\_\_\_\_\_\_2025 pod č. \_\_\_\_\_\_\_\_\_\_\_\_\_\_\_\_\_\_\_ a vo Vestníku verejného obstarávania č. \_\_\_\_/2025 zo dňa \_\_\_\_\_\_\_\_\_\_\_\_\_2025 pod zn. \_\_\_\_\_\_\_\_\_ - MST na predmet zákazky   
„**Automobil hasičskej a záchrannej služby**“ (ďalej len „**Verejné obstarávanie**“)

(ďalej len „**Zmluva**“)

**Kupujúci:**

Názov: **Slovenská republika zastúpená Ministerstvom vnútra**

**Slovenskej republiky**

Sídlo: **Pribinova 2, 812 72 Bratislava – Staré mesto, Slovenská republika**

IČO: 00 151 866

DIČ: 2020571520

IČ DPH: SK2020571520

Bankové spojenie:

Číslo účtu:

IBAN

SWIFT (BIC):

Zastúpený:

E-mail:

Kontaktná osoba:

(ďalej len „**Kupujúci**“)

na jednej strane,

**a**

**Predávajúci:**

Názov:

Sídlo:

IČO:

DIČ:

IČ DPH:

Bankové spojenie:

Číslo účtu:

IBAN:

SWIFT (BIC):

Zapísaný v Obchodnom registri [●] súdu, oddiel [●] vložka č. [●]

(ďalej len „**Predávajúci**“)

na druhej strane

(Kupujúci a Predávajúci ďalej spolu len „**Zmluvné strany**“ alebo každý samostatne aj ako „**Zmluvná strana**“)

# Článok I

# Predmet Zmluvy

* 1. Predmetom tejto Zmluvy je záväzok Predávajúceho dodať Kupujúcemu 2ks nových, nepoužívaných automobilov pre hasičskú a záchrannú službu vrátane príslušenstva a výbavy , špecifikované v tejto Zmluve a jej prílohách, najmä v Prílohe č. 1 (ďalej len „**Vozidlo**“ v jednotnom čísle alebo „**Vozidlá**“ v množnom čísle), bez vád, vrátane poskytnutia súvisiacich dokumentov a previesť na Kupujúceho vlastnícke právo k Vozidlám a záväzok Kupujúceho tieto Vozidlá prevziať a uhradiť Predávajúcemu cenu podľa čl. III tejto Zmluvy.

# Článok II

**Dodacie podmienky**

* 1. Miesto dodania Vozidiel určí Kupujúci, pričom miesto dodania môže byť:
     1. Záchranná brigáda Hasičského a Záchranného Zboru v Žiline, Bánovská cesta 8111, 010 01 Žilina,
     2. Záchranná brigáda HaZZ v Malackách, Továrenská 1, 901 01 Malacky,
     3. Záchranná brigáda HaZZ v Humennom, Mierová 3, 066 01 Humenné.
  2. Príslušné miesto dodania podľa bodu 2.1 tohto článku Zmluvy oznámi Kupujúci Predávajúcemu bezodkladne potom, čo mu bolo oznámené dodanie Vozidiel v zmysle ustanovenia bodu 2.4 tohto článku tejto Zmluvy.
  3. Vlastnícke právo k Vozidlám a nebezpečenstvo škody na Vozidlách prechádza na Kupujúceho okamihom prevzatia Vozidiel na základe Preberacieho protokolu v zmysle tejto Zmluvy. Predávajúci zodpovedá za vadu, ktorú má Vozidlo v okamihu, keď prechádza nebezpečenstvo škody na Vozidle na Kupujúceho, aj keď sa vada stane zjavnou až po tomto čase. Povinnosti Predávajúceho vyplývajúce zo záruky tým nie sú dotknuté.
  4. Deň dodania Vozidla/Vozidiel písomne, alebo elektronicky oznámi Predávajúci Kupujúcemu najneskôr dva (2) pracovné dní vopred.
  5. Vozidlá musia spĺňať technickú špecifikáciu uvedenú v Prílohe č. 1 tejto Zmluvy.
  6. Súčasťou dodaného Vozidla/Vozidiel je vždy aj príslušná dokumentácia , príslušné osvedčenie, atesty, certifikáty a protokoly o vykonaných skúškach, osvedčenie o evidencii vozidla, záznam zaškolenia obsluhy, servisnú knižka a návod na obsluhu a údržbu pre podvozok a nadstavbu. Dokumentáciu je Predávajúci povinný predložiť v slovenskom alebo českom jazyku.
  7. Lehota na dodanie všetkých Vozidiel je [●] (návrh uchádzača na plnenie Pomocného kritéria č. 1) [●] dní odo dňa nadobudnutia účinnosti tejto Zmluvy.
  8. Predávajúci dodá Vozidlá do miesta dodania v súlade s touto Zmluvou počas pracovných dní v čase od 07.00 hod. do 12.00 hod.
  9. V prípade, ak hrozí, že Predávajúci nedodá Vozidlo/Vozidlá v lehote určenej podľa tejto Zmluvy, Predávajúci bude o tejto skutočnosti informovať Kupujúceho bez zbytočného odkladu po tom, čo sa o tejto skutočnosti dozvie.

1. Predávajúci sa zaväzuje, že Vozidlo/ Vozidlá budú dodané v súlade s Prílohou č. 1 tejto Zmluvy vrátane zákonom požadovanej povinnej výbavy a podložiek na upevnenie tabuliek pre evidenčné číslo a spolu s príslušnou dokumentáciou a dokladmi, ktoré sú potrebné na prevzatie Vozidiel a ich používanie podľa tejto Zmluvy (ďalej aj „**technická dokumentácia**“). Prevzatie Vozidla /Vozidiel sa potvrdí v Preberacom protokole, ktorý vypracuje Predávajúci, a ktorý podpíšu obe Zmluvné strany a bude obsahovať minimálne tieto údaje a prílohy:
2. typ, značka a model dodaného Vozidla
3. sériové číslo karosérie, resp. motora,
4. zoznam výbavy a príslušenstva,
5. počet kilometrov na tachometri ku dňu prevzatia,
6. písomné poučenie o spôsobe vykonávania servisných prehliadok, vrátane rozsahu, periodicity   
   a bližšieho popisu servisných činností počas predpokladanej výkonovej a časovej doby životnosti   
   pre každú samostatne funkčnú časť Vozidla (podvozok, nadstavba) podľa odporúčaní ich výrobcov,
7. informáciu o norme spotreby pohonných hmôt (PHM) v litroch pre predpokladaný spôsob používania vozidiel a to:
   1. na jednu motohodinu (60 minút) pri chode motora vozidla pri voľnobežných otáčkach,
   2. na 100 kilometrov jazdy (kombinovaná norma),
   3. na jednu motohodinu (60 minút) pre pracovnú činnosť motora nadstavby,
   4. normu spotreby PHM v litroch pre všetky osadené zariadenia so spaľovacím motorom na jednu motohodinu (60 minút) pri chode motora pri otáčkach potrebných na ich činnosť,
8. dokumentácia v súlade s Prílohou č. 1 tejto Zmluvy,
9. čitateľné mená a priezviská a podpisy oprávnenej osoby za Predávajúceho a oprávnenej osoby za Kupujúceho,
10. pečiatku a dátum prevzatia Vozidiel Kupujúcim.

(ďalej len „**Preberací protokol**“).

1. Predávajúci je povinný zaškoliť troch zamestnancov Kupujúceho pre každé jednotlivé Vozidlo v sídle Kupujúceho tak, aby zamestnanci Kupujúceho po takomto zaškolení mohli bez ďalších podmienok samostatne obsluhovať Vozidlo. Zaškolenie vždy zahŕňa aj jazdu Vozidlom.
2. Predávajúci sa zaväzuje odovzdať Vozidlo/ Vozidlá bez vád, na základe Preberacieho protokolu. Predávajúci umožní Kupujúcemu riadne prevzatie dodaných Vozidiel a ich kontrolu. Vady zistené pri dodaní Vozidiel je Kupujúci povinný oznámiť Predávajúcemu pri jeho prevzatí a uviesť v Preberacom protokole. Vady skryté je Kupujúci povinný oznámiť v primeranej lehote po ich zistení Ak Predávajúci nedodá Vozidlá na miesto dodania, riadne a včas, je Kupujúci oprávnený odmietnuť ich prevzatie. Predávajúci je následne povinný bezodkladne písomne oznámiť nový čas dodania.
3. V prípade, ak Kupujúci prevezme Vozidlo s vadou/vadami, je povinný tieto vady popísať v Preberacom protokole s určením termínu na odstránenie vád/vady resp. určením iného nároku z vád.
4. Predávajúci záväzne prehlasuje, že ním dodávané Vozidlá spĺňajú požadovanú kvalitu podľa požiadaviek Kupujúceho v súlade s podmienkami Verejného obstarávania a požiadavkami príslušných platných technických alebo iných noriem a všeobecne záväzných právnych predpisov platných na území SR. Súčasťou dodaných Vozidiel bude aj dokumentácia podľa tejto Zmluvy vrátane dokumentácie stanovenej v Prílohe č. 1 tejto Zmluvy.
5. Predávajúci sa zaväzuje Kupujúcemu spolu s dodaním Vozidiel predložiť v listinnej podobe aktualizovaný zoznam siete servisných stredísk (vlastných alebo zmluvných partnerov), ktoré sú servisným miestom schopným plniť povinnosti Predávajúceho vyplývajúce zo záruky podľa tejto Zmluvy.

# Článok III

# Kúpna cena

* 1. Kúpna cena za Vozidlá je výsledkom verejného obstarávania a bola určená v zmysle zákona č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách (ďalej len „**Cena**“). Kupujúci sa zaväzuje zaplatiť za Vozidlo Cenu, ktorá je uvedená v Prílohe č. 2 tejto Zmluvy.
  2. V cene sú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Predávajúceho, najmä dopravné náklady do miesta dodania, náklady vykladania Vozidla v mieste dodania, clo, iné dane a iné poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom verejnej moci ako aj dodanie dokumentácie, ktorá je nevyhnutná na užívanie Vozidla alebo s nimi súvisí. V kúpnej cene sú zahrnuté všetky náklady na zaškolenie obsluhy v sídle Kupujúceho, ako i ostatné náklady súvisiace s dodaním Vozidla, pričom náklady na zaškolenie obsluhy musia byť samostatne vyčíslené.
  3. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z.  
     o dani z pridanej hodnoty v znení neskorších predpisov (ďalej len „**Zákon o DPH**“) v deň vzniku daňovej povinnosti.
  4. Zmluvné strany sa dohodli, že po nadobudnutí účinnosti Zmluvy má Predávajúci právo požiadať Kupujúceho o poskytnutie preddavku na Cenu (ďalej len „**Preddavok**“), a to pred dodaním Vozidiel. Predávajúci musí svoju žiadosť náležite odôvodniť. Zmluvné strany sa dohodli, že Kupujúci za podmienok stanovených v bode 3.5. tohto článku Zmluvy poskytne Predávajúcemu Preddavok predovšetkým za účelom zabezpečenia riadneho a včasného dodania Vozidiel a ich príslušenstva, v požadovanej kvalite a kvantite. Maximálna výška Preddavku je 30 % hodnoty Vozidiel tvoriacich predmet tejto Zmluvy.
  5. Predávajúci nemá na Preddavok nárok; poskytnutie Preddavku závisí výlučne na vôli Kupujúceho. Neposkytnutie Preddavku alebo jeho nezaplatenie nemá vplyv na platnosť Zmluvy, ani na povinnosť Predávajúceho dodať Vozidlá za podmienok dohodnutých v tejto Zmluve.
  6. Kupujúci sa k žiadosti podľa bodu 3.4. tohto článku Zmluvy vyjadrí v lehote desiatich (10) pracovných dní od kedy mu takáto žiadosť Kupujúceho bola doručená. V prípade, ak sa Kupujúci k žiadosti o Preddavok nevyjadrí platí, že s poskytnutím Preddavku nesúhlasí. V prípade ak Kupujúci súhlasí s poskytnutím a dôvodmi poskytnutia Preddavku, oznámi túto skutočnosť písomným listom Predávajúcemu, v ktorom okrem iného uvedie výšku ním poskytovaného Preddavku a vyzve Predávajúceho na vystavenie príslušnej faktúry, na základe ktorej bude Preddavok uhradený. Faktúra musí obsahovať všetky náležitosti podľa čl. IV, bodu 4.2 Zmluvy. Faktúra je splatná v lehote podľa čl. IV, bodu 4.3. Zmluvy. V prípade, ak Predávajúci vystaví nesprávnu alebo neúplnú faktúru na Preddavok, platia ustanovenia čl. IV, bod 4.4. Zmluvy.
  7. Zaplatený Preddavok bude odpočítaný z Ceny za dodané Vozidlá. Zaplatenie Preddavku je Predávajúci povinný uviesť do príslušnej faktúry.
  8. V prípade, ak z akéhokoľvek dôvodu dôjde k ukončeniu Zmluvy a zároveň nebudú Kupujúcim prevzaté Vozidlá, na ktoré už uhradil Predávajúcemu Preddavok, je Predávajúci povinný bez predchádzajúcej výzvy Kupujúceho Preddavok alebo jeho pomernú časť Kupujúcemu vrátiť, a to v lehote tridsiatich (30) dní odo dňa ukončenia Zmluvy. O takto vykonanej platbe je Predávajúci povinný bezodkladne písomne informovať Kupujúceho.
  9. Zmluvné strany podpisom Zmluvy berú na vedomie, že Kupujúci je oprávnený poskytovať Preddavok podľa príslušných právnych predpisov, predovšetkým podľa § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

# Článok IV

# Platobné a fakturačné podmienky

* 1. Kupujúci sa zaväzuje za dodané Vozidlo zaplatiť Predávajúcemu Cenu podľa tejto Zmluvy na základe faktúry, ktorú je Predávajúci povinný vystaviť najneskôr do pätnástich (15) dní odo dňa dodania Vozidiel.
  2. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“). Súčasťou faktúry musí byť najmä:

1. jednoznačná informácia, či Predávajúci je alebo nie je platiteľom DPH,
2. číslo a názov tejto Zmluvy a dátum jej uzavretia,
3. potvrdený Preberací protokol podľa čl. II, bodu 2.10 tejto Zmluvy,
   1. Lehota splatnosti faktúry je tridsať (30) dní odo dňa jej doručenia Kupujúcemu.
   2. V prípade, ak faktúra neobsahuje všetky náležitosti podľa zákona o DPH alebo tejto Zmluvy, Kupujúci   
      je oprávnený vrátiť faktúru Predávajúcemu a požiadať ho o odstránenie nedostatkov a o vystavenie novej faktúry. V takomto prípade nová tridsať (30) dňová lehota splatnosti začína plynúť v deň, kedy bola opravená faktúra doručená Kupujúcemu.
   3. Faktúra bude uhrádzaná výhradne bezhotovostne prevodným príkazom. Cena sa považuje za uhradenú dňom odpísania finančných prostriedkov z účtu Kupujúceho uvedeného v záhlaví tejto Zmluvy.

# Článok V

# Záručné a servisné podmienky

1. Predávajúci zodpovedá v súlade s príslušnými ustanoveniami Obchodného zákonníka za vady dodaného Vozidla. Predávajúci zodpovedá za to, že dodané Vozidlá budú mať počas záručnej doby vlastnosti vymedzené v opise predmetu zákazky, ktorá tvorí Prílohu č. 1 tejto Zmluvy, a že Vozidlá budú spôsobilé na použitie za účelom, na aký sa Vozidlá obvykle používajú, resp. za účelom, ktorý si Kupujúci vymienil (ďalej aj “**záručná doba**”).
2. Záručná doba dodaného Vozidla/Vozidiel je dvadsaťštyri (24) mesiacov, vrátane príslušenstva a výbavy,   
   ktorá je súčasťou Vozidla/Vozidiel. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá Predávajúci a Kupujúci nemôže Vozidlo riadne užívať.
3. V prípade zistenia vady Vozidiel pri prevzatí alebo počas plynutia záručnej doby má Kupujúci právo na bezplatné odstránenie vád a Predávajúci má povinnosť vady bezodkladne odstrániť na svoje náklady, pokiaľ Kupujúci neurčí iný nárok z vád.
4. Kupujúci oznámi Predávajúcemu zjavné vady alebo iné vady na dodanom Vozidle/Vozidlách, o ktorých sa dozvedel po ich prevzatí, najneskôr do tridsiatich (30) dní odo dňa dodania Vozidla podľa článku II tejto Zmluvy. Kupujúci je povinný oznámiť skryté vady alebo iné vady na dodanom Vozidle/Vozidlách počas celej záručnej doby bez zbytočného odkladu od zistenia týchto vád.
5. Kupujúci je povinný oznámiť Predávajúcemu vady Vozidla písomne kontaktnej osobe Predávajúceho uvedenej v článku VI. tejto Zmluvy, pričom môže Kupujúci určiť aj nárok z vád. (ďalej len ”**Reklamácia**”). Kupujúci môže uplatniť Reklamáciu aj prostredníctvom elektronickej pošty, a to e-mailom, kontaktnej osobe Predávajúceho uvedenej v článku VI. tejto Zmluvy,
6. Počas plynutia záručnej doby a po uplatnení Reklamácie vady Vozidla/Vozidiel má Kupujúci právo, aby bola vada Predávajúcim bezplatne, včas a riadne odstránená, pokiaľ Kupujúci neurčí iný nárok z vád. Predávajúci je povinný odstrániť vady na dodanom Vozidle podľa bodu 5.4 tohto článku Zmluvy do desiatich (10) pracovných dní od ich oznámenia Kupujúcim, ak sa Predávajúci a Kupujúci písomne nedohodnú inak. Záručná doba sa predlžuje o dobu od potvrdenia o uznaní reklamovanej vady do času protokolárneho/preukázateľného odovzdania Vozidla bez vád, teda doba počas ktorej sú v rámci záručnej opravy odstraňované vady Vozidla, za ktoré zodpovedá Predávajúci a pre ktoré Kupujúci nemôže predmet kúpy riadne užívať.
7. Predávajúci je v prípade nahlásenia vady Vozidla povinný zabezpečiť výjazd technika a/alebo prijatie Vozidla do miesta odstránenia vady (ďalej len „**Servis**“) do dvadsiatich štyroch (24) hodín od nahlásenia vady písomne alebo elektronicky/ telefonicky Kupujúcim, podľa toho, ktoré oznámenie nastalo skôr.
8. Odtiahnutie Vozidla a/alebo odvoz Vozidla z prevádzok Kupujúceho do miesta odstránenia vady určené Predávajúcim (Servisu) v prípade, ak vadu Vozidla nie je možné odstrániť u Kupujúceho, zabezpečí Predávajúci na vlastné náklady. Pri odovzdaní Vozidla bude spísaný protokol o odovzdaní, v ktorom bude zaznačený stav pohonných hmôt v nádrži (ďalej len „**PHM**“), popis vady, typ, značka a model vadného Vozidla, sériové číslo karosérie, resp. motora, zoznam výbavy a príslušenstva, počet kilometrov na tachometri ku dňu prevzatia, čitateľné mená a priezviská a podpisy oprávnenej osoby za Predávajúceho a oprávnenej osoby za Kupujúceho, pečiatku a dátum odovzdania Vozidiel Kupujúcim Predávajúcemu. Predávajúci je povinný vypracovať Preberací protokol pri prevzatí a odovzdaní vadného Vozidla/Vozidiel (ďalej aj “**Protokol o odovzdaní vozidla**”).
9. Predávajúci má povinnosť pri odovzdaní Vozidla po odstránení vady vrátiť Vozidlo /Vozidlá na základe Protokolu o odovzdaní vozidla uvedeného v bode 5.8 tohto článku Zmluvy spolu doplnením informácii o odstránení vady, resp. informácií o uplatnenom nároku z vád, vykonania servisu s uvedením príslušných údajov do technickej dokumentácie vozidla. Predávajúci odovzdá Vozidlo/Vozidlá s rovnakým stavom PHM, ako je uvedený v protokole o odovzdaní vozidla.
10. V prípade, ak Predávajúci odmietne odstrániť vady, alebo neodstráni vady v lehote podľa tohto článku Zmluvy, je Kupujúci oprávnený odstrániť vady Vozidla/Vozidiel sám alebo prostredníctvom ním poverenej osoby (servisu) na náklady Predávajúceho.

**Článok VI**

**Komunikácia a doručovanie**

* 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
  2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Kupujúceho vo veciach zmluvných a prevzatia Vozidiel je:

[●], tel.: [●], email: [●].

Kontaktnou osobou za Predávajúceho vo veciach zmluvných a odovzdania Vozidiel je:

[●], tel.: [●], email: [●].

* 1. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví tejto Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien kontaktných údajov podľa tohto článku Zmluvy sa Zmluvné strany dohodli, že nie je potrebné uzatvárať dodatok k tejto Zmluve. Zmluvné strany si bezodkladne oznámia zmenu kontaktných údajov.

# Článok VII

# Sankcie

* 1. Zmluvné strany sa dohodli, že v prípade, ak bude Predávajúci v omeškaní s dodaním Vozidla/Vozidiel podľa tejto Zmluvy, Kupujúci je oprávnený požadovať zaplatenie zmluvnej pokuty za každý, aj začatý deň omeškania s plnením vo výške 0,05 % z celkovej Ceny bez DPH podľa tejto Zmluvy.
  2. V prípade, ak Predávajúci neodstráni vady Vozidla v lehote podľa čl. V, bod 5.6. tejto Zmluvy, Kupujúci je oprávnený požadovať zaplatenie zmluvnej pokuty za každý, aj začatý deň omeškania vo výške 1.000,00 EUR (slovom: tisíc eur).
  3. Zmluvné strany sa dohodli, že v prípade ak bude Kupujúci v omeškaní so zaplatením Ceny za dodané Vozidlo, má Predávajúci právo požadovať od Kupujúceho zaplatenie zákonných úrokov z omeškania z nezaplatenej sumy za každý deň omeškania.
  4. Zmluvné strany sa dohodli, že v prípade nepravdivosti vyhlásenia Predávajúceho, ktoré je uvedené v bode 9.8 tejto Zmluvy, je Predávajúci povinný zaplatiť Kupujúcemu zmluvnú ponuku to výške 30.000,00 EUR (slovom: tridsať tisíc eur).
  5. Kupujúci je oprávnený požadovať náhradu škody spôsobenú porušením povinnosti, na ktorú sa vzťahuje zmluvná pokuta. Zaplatením zmluvnej pokuty Predávajúcim nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
  6. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc) Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia faktúry.do sídla Predávajúceho. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán , a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva (2) mesiace. Po uplynutí tejto doby sa Zmluvné strany dohodnú na ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo písomne odstúpiť od Zmluvy.

# Článok VIII

# Skončenie zmluvy

* 1. Táto Zmluva môže byť ukončená:
     1. písomnou dohodou Zmluvných strán, a to dňom uvedeným v takejto dohode. V dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou.
     2. písomným odstúpením zo strany Kupujúceho alebo Predávajúceho v prípade podstatného porušenia Zmluvy,
  2. Kupujúci je oprávnený odstúpiť od tejto Zmluvy pri podstatnom porušení Zmluvy Predávajúcim, najmä ak:
     1. predávajúci je v omeškaní s dodaním Vozidla/Vozidiel v lehote podľa tejto Zmluvy o viac ako tridsať (30) dní,
     2. dodané Vozidlo má opakované vady, pričom za opakované vady sa pokladá dodanie Vozidla a/alebo Vozidiel, ktoré má vady opakované minimálne dva (2) krát v priebehu dvanástich (12) mesiacov,
     3. pred termínom plnenia je zrejmé, že Predávajúci bude v omeškaní s dodaním Vozidla/Vozidiel, alebo Zmluvu poruší inak podstatným spôsobom a Kupujúci nemá záujem na plnení s takýmto omeškaním, resp. porušením,
     4. Predávajúci je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
     5. z dôvodov stanovených zákonom (najmä § 19 Zákona o verejnom obstarávaní),
     6. Predávajúci, jeho subdodávateľ alebo subdodávateľ podľa zákona č. 315/2016 Z. z. o registri partnerov verejného sektora neboli v čase uzatvorenia tejto Zmluvy a po dobu jej trvania zapísaný v registri partnerov verejného sektora podľa zákona č. 315/2016 Z. z. alebo ich konečný užívateľom výhod bola v čase uzatvorenia tejto Zmluvy alebo ním stala kedykoľvek počas jej účinnosti osoba uvedená v § 11 ods. 1 písm. c) Zákona o verejnom obstarávaní.
  3. Predávajúci je oprávnený odstúpiť od tejto Zmluvy v prípade, ak Kupujúci poruší túto Zmluvu podstatným spôsobom. Za podstatné porušenie povinností vyplývajúcich z tejto Zmluvy na strane Kupujúceho sa považuje omeškanie Kupujúceho s úhradou faktúry/faktúr viac ako šesťdesiat (60) dní po lehote ich splatnosti, ak Kupujúci nevykoná v primeranej lehote nápravu ani po písomnej výzve Predávajúceho.
  4. Odstúpenie od tejto Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane. V prípade pochybností sa má za to, že je odstúpenie od tejto Zmluvy doručené druhej zmluvnej strane tretí (3.) deň po jeho odoslaní.
  5. Odstúpením od tejto Zmluvy niektorej zo Zmluvných strán sa táto Zmluva zrušuje ku dňu doručenia odstúpenia druhej Zmluvnej strane. Pri odstúpení od tejto Zmluvy si Zmluvné strany ponechajú doterajšie plnenia. Kupujúci určí spôsob vysporiadania ohľadom plnení, ktoré neboli riadne ukončené ku dňu zániku tejto Zmluvy.

Zmluvná strana, ktorá odstúpi od tejto Zmluvy v súlade s touto Zmluvou , má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Zmluvy považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, a to najmä vojny, živelné katastrofy, štrajky značného rozsahu majúce súvislosť s predmetom tejto Zmluvy. Za vyššiu moc sa však nepovažujú najmä výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.

# Článok IX

# Subdodávatelia

1. Predávajúci je oprávnený zadať časť zákazky subdodávateľovi, pričom zodpovedá Kupujúcemu akoby plnil sám. Subdodávateľom/ subdodávateľmi v čase uzavretia tejto Zmluvy v súlade s Verejným obstarávaním je/sú subdodávatelia uvedení v Prílohe č. 3 tejto Zmluvy.
2. Predávajúci je oprávnený zmeniť subdodávateľa iba so súhlasom Kupujúceho a je povinný oznámiť Kupujúcemu pred plánovanou zmenou:
   * 1. identifikačné údaje nového subdodávateľa, vrátane údajov o osobe oprávnenej konať   
        za subdodávateľa, v rozsahu meno a priezvisko, trvalý pobyt, pozícia, dátum narodenia,
     2. podiel na zákazky, ktorý bude plniť nový subdodávateľ,
     3. dôvody zmeny subdodávateľa ako aj dopady zmeny subdodávateľa na Kupujúceho.
3. Kupujúci sa vyjadrí k navrhovanému subdodávateľovi do štrnástich (14) dní odo dňa doručenia žiadosti   
   o zmenu subdodávateľa.
4. Predávajúci je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, zápis do registra partnerov verejného sektora podľa zákona č. 315/2016 Z. z. a podmienky stanovené v § 11 ods. 1 Zákona o verejnom obstarávaní, pričom splnenie týchto podmienok je Predávajúci povinný kedykoľvek na žiadosť Kupujúceho bezodkladne preukázať.
5. Kupujúci je oprávnený rozhodnúť o neschválení subdodávateľa alebo vylúčiť subdodávateľa aj bez udania dôvodu, pričom Predávajúci je povinný riadiť sa takýmto rozhodnutím Kupujúceho a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto Zmluvy vlastné kapacity.
6. Predávajúci je povinný Kupujúcemu bezodkladne oznámiť akúkoľvek zmenu údajov o subdodávateľovi, vrátane údajov o osobe oprávnenej konať za subdodávateľa.
7. Predávajúci je povinný zabezpečiť zmluvou so subdodávateľom, aby sa povinnosti Predávajúceho a práva Kupujúceho podľa tejto Zmluvy primerane vzťahovali aj na vzťahy medzi Predávajúcim a subdodávateľom.
8. V prípade, že Predávajúci, jeho subdodávateľ podľa zákona 343/2015 Z. z. alebo subdodávateľ podľa zákona č. 315/2016 Z. z. má povinnosť byť zapísaný v registri partnerov verejného sektora podľa zákona č. 315/2016 Z. z., Predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:
9. prezident Slovenskej republiky,
10. člen vlády,
11. vedúci ústredného orgánu štátnej správy, ktorý nie je členom vlády,
12. vedúci orgánu štátnej správy s celoslovenskou pôsobnosťou,
13. sudca Ústavného súdu Slovenskej republiky alebo sudca,
14. generálny prokurátor Slovenskej republiky, špeciálny prokurátor alebo prokurátor,
15. verejný ochranca práv,
16. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
17. štátny tajomník,
18. generálny tajomník služobného úradu,
19. prednosta okresného úradu,
20. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
21. predseda vyššieho územného celku.

**Článok X**

**Spoločné a záverečné ustanovenia**

1. Pokiaľ nie je v Zmluve uvedené inak, budú sa vzájomné vzťahy Zmluvných strán, ktoré vznikli na základe tejto Zmluvy a ktoré nie sú v nej výslovne upravené, riadiť príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky. Prípadné spory, ktoré vzniknú z tejto Zmluvy, sa budú Zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
2. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle § 47a zákona č. 40/1964 Zb. Občiansky zákonník v znení neskorších predpisov. Túto Zmluvu zverejní Kupujúci.
3. Zmluvu možno dopĺňať alebo meniť výhradne formou písomných a očíslovaných dodatkov k tejto Zmluve podpísaných oboma zmluvnými stranami, ktoré sa po podpísaní stávajú neoddeliteľnou súčasťou tejto Zmluvy. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, bankového spojenia alebo čísla účtu, oznámi Zmluvná strana ktorej sa niektorá z uvedených zmien týka, písomnou formou túto skutočnosť druhej Zmluvnej strane , a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana.
4. Táto Zmluva je vyhotovená v elektronickej podobe s platnosťou originálu v súlade so zákonom č.305/2013 Z. z. o elektronickej podobe výkonu pôsobnosti orgánov verejnej moci a o zmene a doplnením niektorých zákonov (zákon o e-Governmente) v znení neskorších predpisov a v súlade so zákonom č.272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Zmluvy v listinnej podobe je táto Zmluva je vyhotovená v piatich (5) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.
5. Neoddeliteľnou súčasťou tejto Zmluvy je:

Príloha č. 1 – Opis predmetu zákazky

Príloha č. 2 – Štruktúrovaný rozpočet

Príloha č. 3 – Zoznam subdodávateľov

1. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete tejto Zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy.

Za Kupujúceho: Za Predávajúceho:

V Bratislave, dňa ........................... V ........................., dňa .........................

................................................................. .................................................................

(meno, funkcia) (meno, funkcia)

**Príloha č. 1**

**Opis predmetu zákazky**

**Príloha č. 2  
Štruktúrovaný rozpočet**

**Príloha č. 3  
Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |